open-index/open-wikipedia-markdown huggingface dataset:
วัดลัดทรายมูล

**วัดลัดทรายมูล** ตั้งอยู่ที่เลขที่ 124 หมู่ 2 ตำบล ปากพระ อำเภอ เมืองสุโขทัย เป็นวัดในพระพุทธศาสนาเถรวาท สังกัดคณะสงฆ์มหานิกาย ก่อสร้างเมื่อประมาณ พ.ศ. 2469 มีนามตามชื่อหมู่บ้าน เนื่องจางบริเวณนี้เป็น ที่ราบลุ่มอยู่ริมแม่น้ำยมจะถูกน้ำท่วมทุกปี แต่ละปีน้ำจะพัดทรายมูลมาถมกันอยู่เสมอ จนชาวบ้านได้เรียกกันว่าบ้านทรายมูล มีนามวัดที่เรียกกันอีกนามหนึ่งว่า “วัดสวนดารา” ต่อมาพระมหาแสวง  มหาปุญโญ  วัดคลองภูมิกรุงเทพมหานครนำคณะศรัทธามาร่วมสร้างวัดจนถึงปัจจุบัน โดยมีพระครูขันติพลธาดา  เป็นเจ้าอาวาส สิ่งศักสิทธิ์ประจำวัดมีหลวงพ่อพุทธชินวร เป็นพระเก่าประจำวัด หลวงพ่อทันใจ และพระบรมสารีริธาตุ

## ศาสนสถานสิ่งก่อสร้าง
*อุโบสถ มีพระพุทธชินราชจำลองประจำอุโบสถ
*ศาลาการเปรียญ
*เมรุ/ฌาปนสถาน
*กุฎิที่พักสงฆ์
*ศูนย์ศึกษาพระพุทธศาสนาวันอาทิตย์ (วัดลัดทรายมูล)

## แหล่งข้อมูลอื่น
* ศูนย์ศึกษาพระพุทธศาสนาวันอาทิตย์ (วัดลัดทรายมูล)

ลัดทรายมูล
วัดยางซ้าย

**วัดยางซ้าย** เป็นวัดในพระพุทธศาสนาเถรวาท สังกัดคณะสงฆ์มหานิกาย  ตามหลักฐานว่าจัดสร้างเมื่อปี พ.ศ. 2450 มีเนื้อที่ 15 ไร่ ติดกับแม่น้ำยม มีพุทธศาสนิกชนข้าร่วมประกอบพิธีกรรมทางพระพุทธศาสนา เป็นจำนวนมาก ได้รับพระราชทานวิสุงคามสีมา เมื่อวันที่ 21 ธันวาคม พ.ศ. 2522  

## ศาสนสถานสิ่งก่อสร้าง
*อุโบสถ
*ศาลาการเปรียญ
*เมรุ/ฌาปนสถาน
*กุฎิที่พักสงฆ์ 

## แหล่งข้อมูลอื่น
* พระอธิการสละ สิริพฒฺโธ เจ้าอาวาสวัดยางซ้าย

ยางซ้าย
โมโม (อาหาร)

**โมโม** () เป็นเกี๊ยวหรือขนมจีบที่มีต้นกำเนิดในทิเบต กลายเป็นอาหารประจำชาติของชาวเนวาร์ ชาวเชอร์ปา ชาวลิมบู Gurungs และ Magars ของเนปาลและชนกลุ่มน้อยอื่น ๆ ของประเทศเนปาล คล้ายกับ buuz ของมองโกเลียและ jiaozi ของจีน คำว่า "โมโม" ในภาษาทิเบตเป็นคำยืมจากภาษาจีน *mómo* (馍馍).

**ทิง โมโม** เป็นรูปแบบหนึ่งของโมโมที่ไม่มีไส้ 

## ประวัติ
โมโมมีต้นกำเนิดในทิเบต เดิมกินกับเนื้อจามรี ต่อมาได้กลายเป็นอาหารพื้นเมืองของทิเบต ภูฏาน สิกขิม เนปาล และลาดัก และยังพบได้ทั่วไปในบริเวณที่มีชาวเนปาลแพร่กระจายเข้าไปเช่นหิมาจัลประเทศ เบงกอลตะวันตกและรัฐในภาคตะวันออกเฉียงเหนือของอินเดีย เป็นอาหารข้างถนนที่เป็นที่นิยมในเนปาล และชุมชนผู้อพยพชาวเนปาลในสหรัฐ อังกฤษ ออสเตรเลีย และนิวซีแลนด์

## การทำโมโม
thumb|โมโมแบบเนปาล
thumb|โมโมแบบเนปาลจัดใส่จาน
โมโมทำด้วยแป้งอย่างง่าย บางครั้งเพิ่มยีสต์หรือผงฟูเล็กน้อยเพื่อให้เนื้อนุ่ม เครื่องปรุงที่สำคัญที่ใช้เป็นไส้ได้แก่:

* เนื้อ : ไส้ทำด้วยเนื้อประเภทต่าง ๆ ในทิเบต เนปาล และภาคตะวันออกเฉียงเหนืออินเดีย (ที่ชาวทิเบตอพยพอยู่) เนื้อแพะ กระบือ (โมโมแบบเนวาร์) ไก่ หมู และจามรี เป็นที่นิยมมาก แม้ว่าเนื้อจามรีเป็นที่นิยมมากที่สุด เนื้อสับรวมกับส่วนผสมต่อไปนี้ : หอมหัวใหญ่ หอมแดง กระเทียมและผักชี ปรุงรสตามความชอบของแต่ละบุคคล บางคนยังใส่มะเขือเทศด้วย
* โมโมมังสวิรัติเป็นที่นิยมมากขึ้นในประเทศอินเดียและเนปาล
* มันฝรั่งลูกเต๋าเล็ก ๆ กินกับมันฝรั่งในซอสมะเขือเทศ
* เนยแข็ง พบได้ทั่วไปในภูฏานและสิกขิม

ตัวเกี๊ยวเป็นชิ้นกลมแบนขนาดเล็ก ห่อเป็นรูปกระเป๋าหรือดวงจันทร์ครึ่งเสี้ยว ทำให้สุกด้วยการนึ่ง การทอดในกระทะ หรือการทอดอีกครั้งหลังจากนึ่งแล้ว กินกับซอสหรือน้ำจิ้มหลายแบบ โดยปกติจะมีพริก มะเขือเทศ และกระเทียม

## อ้างอิง

* http://www.nepalitimes.com/issue/2003/08/29/Leisure/3918
* http://www.gorkhapatra.org.np/detail.php?article_id=14534&cat_id=10 

หมวดหมู่:อาหารทิเบต
หมวดหมู่:อาหารเนปาล
วัดวังสวรรค์

**วัดวังสวรรค์** เลขที่ 217 หมู่ 2 ตำบล ยางซ้าย อำเภอ เมืองสุโขทัย จังหวัดสุโขทัย เป็นวัดในพระพุทธศาสนา สังกัดคณะสงฆ์มหานิกาย มีประวัติการก่อสร้างเมื่อ ประมาณ พ.ศ. 2472 เดิมมีนามว่า “วัดใหม่วังหว่าน” เพราะมีวังน้ำลึกเรียกว่าวังหว่าน ต่อมาเรียกเป็นชื่อบ้านว่า “วัดบางหว่าน”ชื่อวัดวังหว่านตามชื่อหมู่บ้าน โดยมีนายบุตร นกพ่อง บริจาคที่ดินให้สร้างวัด ประชาชนร่วมใจกันสร้างวัดนี้ขึ้นมา ต่อมาเมื่อ พ.ศ. 2492 โดยพระอาจารย์สำราญ ได้เปลี่ยนชื่อ เป็นวัดวังสวรรค์ ได้รับพระราชทานวิสุงคามสีมา เมื่อพ.ศ. 2500 และได้มีการบูรณะอุโบสถใหม่ เมื่อปี พ.ศ. 2536 เสร็จเมื่อปี 2539  

## ศาสนสถานสิ่งก่อสร้าง
*อุโบสถ
*ศาลาการเปรียญ
*เมรุ/ฌาปนสถาน
*กุฎิที่พักสงฆ์ 
*ศูนย์ศึกษาพระพุทธศาสนาวันอาทิตย์ (วัดวังสวรรค์) 

## แหล่งข้อมูลอื่น
* ศูนย์ศึกษาพระพุทธศาสนาวันอาทิตย์ (วัดวังสวรรค์)
* วัดไทย

วังสวรรค์
ฟูกูอิ (เมือง)

thumb|right|ปราสาทฟูกูอิ

**ฟูกูอิ** () เป็นเมืองหลวงของจังหวัดฟูกูอิ ประเทศญี่ปุ่น ตั้งอยู่ทางทิศเหนือของจังหวัด ติดกับทะเลญี่ปุ่น มีขนาดเนื้อที่ทั้งสิ้น 536.17 ตารางกิโลเมตร ในปี พ.ศ. 2552 มีจำนวนประชากรประมาณ 267,428 คน

## แหล่งข้อมูลอื่น

* 
* 

หมวดหมู่:นครในจังหวัดฟูกูอิ
ประเทศเวียดนามในเอเชียนบีชเกมส์ 2010

**เวียดนาม** เข้าร่วมการแข่งขันกีฬาเอเชียนบีชเกมส์ 2010 ค.ศ. 2010  (พ.ศ. 2553) ที่จะจัดขึ้นที่กรุงมัสกัต ประเทศโอมาน  ระหว่างวันที่ 8 ธันวาคม ถึง 16 ธันวาคม พ.ศ. 2553 โดยเวียดนามได้ส่งนักกีฬาไปเข้าร่วมการแข่งขันในครั้งนี้จำนวน 73 คน ใน 7 ชนิดกีฬา คือ แฮนด์บอล, ตะกร้อชายหาด, ฟุตบอล, วอลเลย์บอลชายหาด, เพาะกาย, ว่ายน้ำมาราธอน และวู้ดบอลชายหาด โดยหลังจากจบการแข่งขัน ทีมชาติเวียดนามสามารถคว้าเหรียญมาได้จำนวน 4 เหรียญเงิน 4 เหรียญทองแดง รวม 8 เหรียญ  โดยไม่สามารถคว้าเหรียญทองได้เลยและอยู่ในอันดับที่ 14 

## จำนวนนักกีฬา

## สรุปเหรียญ
### ตารางสรุปเหรียญ

## แหล่งข้อมูลอื่น
*เว็บไซต์คณะกรรมการโอลิมปิกของเวียดนาม

เวียดนาม
อาหารทิเบต

[thumb|right|150px|[ทุกปา (Thukpa) ก๋วยเตี๋ยวแบบทิเบต]]
[thumb|พระสงฆ์ทิเบตกำลังผสม[ชาเนย]]
**อาหารทิเบต**ค่อนข้างมีลักษณะแตกต่างจากอาหารของเพื่อนบ้านตั้งแต่มีพืชผลไม่กี่ชนิดที่ปลูกได้ที่ระดับความสูงของทิเบต แม้ว่าบางพื้นที่ในทิเบตมีที่ราบพอที่จะปลูกพืชไร่เช่นข้าว ส้ม กล้วย และเลมอน พืชที่สำคัญที่สุดคือข้าวบาเลย์ แป้งโม่จากข้าวบาร์เลย์คั่วที่เรียก แซมปา (tsampa) เป็นอาหารหลักของทิเบต **Balep** เป็นขนมปังทิเบตที่รับประทานเป็นอาหารเช้าหรือมื้อกลางวัน **[[ทุกปา]]** (Thukpa)เป็นอาหารที่นิยมบริโภคเป็นอาหารค่ำ ประกอบด้วยก๋วยเตี๋ยวรูปทรงต่าง ๆ คล้ายพาสตา ผักและเนื้อสัตว์ในน้ำซุป 

อาหารที่เป็นเนื้อสัตว์ส่วนใหญ่เป็น จามรี แพะหรือแกะ ส่วนใหญ่เป็นอาหารแห้งหรือเป็นสตูว์เนื้อกับมันฝรั่งรสเผ็ดร้อน มัสตาร์ดเป็นพืชที่ปลูกได้ในทิเบตจึงใช้ปรุงในอาหารมากของ โยเกิร์ตจากนมจามรี เนยและเนยแข็งแบบทิเบตเป็นอาหารที่รับประทานบ่อยและโยเกิร์ตอย่างดีจะเป็นหน้าเป็นตาของรายการอาหาร นอกจากนี้อาหารแบบทิเบตยังมีการบริโภคในลาดัก สิกขิมและอรุณาจัลประเทศ ในประเทศอินเดีย 
thumb|right|300px|ชามและช้อนแบบทิเบต
อาหารทิเบตอื่น ๆ รวมถึง : 

* Sha Balep - ขนมปังยัดไส้เนื้อวัวปรุงรส 
* korkun Balep - ขนมปังแบนแบบทิเบต
* โมโม (Momo) - เกี๊ยวแบบทิเบต
* เท็นทุก (Thenthuk) - น้ำซุปกับก๋วยเตี๋ยวและผักต่าง ๆ 
* ชับตรา - เนื้อผัดกับผักชีฝรั่ง แครอทและพริก

เมืองใหญ่ในทิเบตจะมีร้านอาหารที่ให้บริการอาหารจีนเสฉวน อาหารตะวันตกและอาหารลูกผสม เช่นจามรีทอดและมันฝรั่งทอด ร้านอาหารขนาดเล็กที่ให้บริการอาหารทิเบตแบบดั้งเดิมยังคงมีอยู่ในเมืองและชนบท

## เครื่องดื่ม
thumb|right|300px|ห้องครัวแบบทิเบต
ชาวทิเบตส่วนใหญ่ดื่มชาเนยจามรีหลายถ้วยในแต่ละวัน ดื่มชาจัสมินบ้างเป็นบางครั้งเครื่องดื่มแอลกอฮอล์รวมถึง** ชาง** เป็นเบียร์ทำจากข้าวบาร์เลย์ และ**ปินโจโป** เป็นไวน์ทำจากข้าว

## อ้างอิง

*"Brick Tea and Tsampa" in *Tibetan Marches*, pp. 99-104. André Migot. Translated from the French by Peter Fleming, p. 101. (1955). E. P. Dutton & Co. Inc. New York.
ป็อปดีวา

"**ป็อปดีวา**" () เป็นผลงานซิงเกิลที่ 49 ของคุมิ โคดะ มีกำหนดวางจำหน่ายวันที่ 2 กุมภาพันธ์ พ.ศ. 2553 ใน 3 รูปแบบ คือ ซีดี, ซีดีคู่กับหูฟัง และซีดีคู่กับดีวีดี  ซิงเกิล "POP DIVA" เป็นซิงเกิลในอัลบั้มใหม่ "Dejavu" ที่จะวางจำหน่ายในวันที่ 2 มีนาคม พ.ศ. 2554 นี้

เพลง "POP DIVA" เป็นเพลงประกอบโฆษณา LIVE DAM LIVE 

ซิงเกิล "POP DIVA" จำหน่ายแบบจำกัดจำนวน

## รายชื่อเพลง
### ซีดี
# POP DIVA
# BLACK CANDY
# POP DIVA - Intrumental -
# BLACK CANDY - Intrumental -
### ดีวีดี
# POP DIVA MUSIC VIDEO
# POP DIVA MAKING VIDEO
## การแสดงสด
*29 มกราคม พ.ศ. 2554 - MelodiX! - "POP DIVA"
*4 กุมภาพันธ์ พ.ศ. 2554 - MUSIC STATION - "POP DIVA"
*4 กุมภาพันธ์ พ.ศ. 2554 - HAPPY MUSIC - "POP DIVA"
*5 กุมภาพันธ์ พ.ศ. 2554 - CDTV - "POP DIVA"
*14 กุมภาพันธ์ พ.ศ. 2554 - HEY! HEY! HEY! - "POP DIVA"
## ชาร์ต
;ออริกอนชาร์ต (ในญี่ปุ่น)

### ชาร์ตบิลบอร์ดเจแปน

## แหล่งข้อมูลอื่น
*ข้อมูลซิงเกิลป็อปดีวา 

หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลในปี พ.ศ. 2554
มารวน ชามัก

**มารวน ชามัก** () หรือ **มัรวาน อัชชะมาค** () เกิดเมื่อวันที่ 10 มกราคม ค.ศ. 1984 เป็อดีตนักฟุตบอลชาวโมร็อกโกที่เกิดในฝรั่งเศส เคยลงเล่นให้กับบอร์โด ในลีกเอิง ก่อนย้ายไป อาร์เซนอลในพรีเมียร์ลีก และทีมชาติโมร็อกโก ในตำแหน่งกองหน้าตัวเป้า

ชามัก มีชื่อเสียงขึ้นมาจากการเป็นกองหน้าตัวเป้าให้กับอาร์เซนอล ระหว่างฤดูกาล 2010–13 ก่อนจะย้ายไปคริสตัลพาเลซใน ค.ศ. 2013 และย้ายมาสู่คาร์ดิฟฟ์ซิตี ในช่วงเดือนตุลาคม ค.ศ. 2016 ในแบบที่ไม่มีค่าตัวด้วยสัญญาระยะสั้น ชามักประกาศแขวนสตั๊ดในเดือนพฤษภาคม ค.ศ. 2019 ขณะอายุ 35 ปี

## อ้างอิง

## แหล่งข้อมูลอื่น

หมวดหมู่:นักฟุตบอลชาวโมร็อกโก
หมวดหมู่:ชาวโมร็อกโก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลอาร์เซนอล
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลคริสตัลพาเลซ
หมวดหมู่:ผู้เล่นสโมสรฟุตบอลคาร์ดิฟฟ์ซิตี
วอยแชค ชแชนส์นือ

**วอยแชค ตอมัช ชแชนส์นือ** (; เกิดวันที่ 18 เมษายน ค.ศ. 1990) เป็นนักฟุตบอลชาวโปแลนด์ ปัจจุบันลงเล่นในตำแหน่งผู้รักษาประตูให้แก่บาร์เซโลนา สโมสรในลาลิกา

ชแชนส์นือ สร้างชื่อขึ้นมาจากการเป็นผู้รักษาประตูมือหนึ่งของอาร์เซนอล  โดยย้ายมาอยู่กับอาร์เซนนอลตั้งแต่อายุแค่ 16 ปี จนกระทั่งได้รับโอกาสลงสู่สนามครั้งแรกในเดือนกันยายนปี ค.ศ. 2009 จากนั้นได้ผู้รักษาประตูมือหนึ่งในยูฟ่าแชมเปียนส์ลีกรอบ 16 ทีมสุดท้ายพบกับบาร์เซโลนา ในฤดูกาล  2010–11 ซึ่งทำให้ชแชนส์นือกลายมาเป็นผู้รักษประตูมือหนึ่งของอาร์เซนอลไปด้วยเลย  แต่ในฤดูกาล 2014–15 ชแชนส์นือเล่นได้อย่างผิดพลาดหลายครั้ง เป็นผลให้สโมสรต้องแพ้หรือเสียคะแนน อีกทั้งยังมีความประพฤติที่นอกลู่นอกทางคือ ถูกจับได้ว่าแอบสูบบุหรี่ในระหว่างพักครึ่งการแข่งขัน จึงถูกระงับการลงเล่นและถูกปรับเงินเป็นจำนวน 20,000 ปอนด์จากสโมสร และกลายเป็นว่าดาบิด โอสปีนา ผู้รักษาประตูสำรองขึ้นมาทำหน้าที่ผู้รักษาประตูแทนจนจบฤดูกาล และก่อนเปิดฤดูกาล 2015–16 เมื่อแปเตอร์ แช็ค ได้ย้ายเข้ามา ชแชนส์นือจึงได้ย้ายไปเล่นให้กับโรมาในเซเรียอา อิตาลี ด้วยการยืมตัวเป็นระยะเวลา 1 ฤดูกาล และก็ได้มีการต่อสัญญายืมตัวไปอีก 1 ฤดูกาล 

จนกระทั่งหลังจบฤดูกาล 2016–17 ก็ได้ย้ายไปสู่ยูเวนตุสอย่างเป็นทางการ ด้วยค่าตัว 12.2 ล้านยูโร 

เมื่อวันที่ 27 สิงหาคม ค.ศ.2024 ชแชนส์นือ ประกาศแขวนถุงมือ หลังจากที่ยกเลิกสัญญากับต้นสังกัดอย่างยูเวนตุส เมื่อ 2 สัปดาห์ก่อนหน้านี้ 

ต่อมาในวันที่ 25 กันยายน ค.ศ.2024 เป็นเวลา 29 วันหลังจากเขาแขวนถุงมือ ฟาบรีซิโอ โรมาโน นักข่าวสายกีฬาฟุตบอลชาวอิตาลี รายงานว่า บาร์เซโลนาบรรลุข้อตกลงในการดึงตัวชแชนส์นือ เข้าร่วมทีมด้วยสัญญา 1 ปี เพื่อเข้ามาแทนที่มาร์ค-อันเดร แทร์ สเตเกิน ผู้รักษาประตูกัปตันทีม ที่ต้องเข้ารับการผ่าตัดเอ็นสะบ่าแตกและต้องพักยาวถึง 8 เดือน

## เกียรติประวัติ
** อาร์เซนอล **
* เอฟเอคัพ: 2013–14, 2014–15
* เอฟเอคอมมิวนิตีชีลด์: 2014
* ฟุตบอลลีกคัพ รองชนะเลิศ: 2010–11

**ยูเวนตุส**
* เซเรียอา: 2017–18, 2018–19, 2019–20
* โกปปาอีตาเลีย: 2017–18, 2020–21; รองชนะเลิศ 2019–20
* ซูแปร์โกปปาอีตาเลียนา: 2018, 2020

**รางวัลส่วนตัว **
* ถุงมือทองคำพรีเมียร์ลีก: 2013–14
* ผู้รักษาประตูยอดเยี่ยมของเซเรียอา: 2019–20

## อ้างอิง

## แหล่งข้อมูลอื่น

* Wojciech Szczęsny profile at Juventus FC
* 
* 
* 
* 
* 

หมวดหมู่:นักฟุตบอลชาวโปแลนด์
หมวดหมู่:นักฟุตบอลทีมชาติโปแลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากวอร์ซอ
หมวดหมู่:ผู้รักษาประตูฟุตบอล
หมวดหมู่:ผู้เล่นในเซเรียอา
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
ฟรังโก ดิ ซานโต

**ฟรันโก มาเตียส ดี ซานโต** () เกิดเมื่อวันที่ 7 เมษายน ค.ศ. 1989 เป็นนักฟุตบอลชาวอาร์เจนตินา ตำแหน่งกองหน้า ปัจจุบันเล่นให้กับราโยบาเยกาโน

## อ้างอิง

หมวดหมู่:นักฟุตบอลชาวอาร์เจนตินา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:บุคคลจากเมนโดซา
หมวดหมู่:กองหน้าฟุตบอล
หมวดหมู่:ชาวอิตาลีเชื้อสายอาร์เจนตินา
มายเวิลด์ทัวร์

**มายเวิลด์ ทัวร์** () เป็นคอนเสิร์ตทัวร์โดยนักร้องเพลงป๊อบชาวแคนาดา จัสติน บีเบอร์ โดยเป็นทัวร์คอนเสิร์ตครั้งแรกของผลงานของเขาจากอีพี มายเวิลด์ และอัลบั้ม มายเวิลด์ 2.0 คอนเสิร์ตได้ประกาศอย่างเป็นทางการครั้งแรกเมื่อวันที่ 16 มีนาคม ค.ศ. 2010 1 สัปดาห์ก่อนอัลบั้ม "มายเวิลด์ 2.0" จะวางจำหน่าย โดยทัวร์ครั้งนี้ได้มีศิลปินอื่น ๆ เข้าร่วมแสดงด้วยเช่น Sean Kingston และ Jessica Jarrell ในอเมริกาเหนือ, กลุ่มThe Stunners, นักเขียนเพลง Cris Valentine ในช่วง 20 รอบแรก  ปัจจุบัน ทัวรได้มีรายได้รวมทั้งหมดกว่า 35.6 ล้านเหรียญดอลล่าร์แล้ว

## อ้างอิง

หมวดหมู่:คอนเสิร์ตทัวร์ในปี พ.ศ. 2553
หมวดหมู่:คอนเสิร์ตทัวร์ในปี พ.ศ. 2554
หมวดหมู่:คอนเสิร์ตทัวร์
ยานสำรวจน้ำลึก

[thumb|[ยานสำรวจน้ำลึกทรีเอสต์ ก่อนหน้าจะดำลงไปยังร่องลึกมาเรียนา]]
**ยานสำรวจน้ำลึก** () เป็นเรือใต้ทะเลลึกดำอิสระขับเคลื่อนด้วยตนเอง ประกอบด้วยเคบินลูกเรือทรงกลมคล้ายกับเครื่องดำน้ำทรงกลม แต่ถูกแขวนไว้ใต้เคบิลลอยแทนที่จะเป็นเคเบิลพื้นผิว อันเป็นรูปแบบที่ใช้ในเครื่องดำน้ำทรงกลมดั้งเดิม 

ยานสำรวจน้ำลึกดังกล่าวจะบรรจุน้ำมันเชื้อเพลิง เนื่องจากสามารถจัดหาได้ ลอยตัว และไม่สามารถถูกอัดได้สำหรับจุดประสงค์ในการใช้งานทุกประการ คุณสมบัติของน้ำมันเชื้อเพลิงที่ไม่สามารถถูกอัดได้หมายความว่าตัวถังสามารถสร้างขึ้นโดยไม่ต้องมีความหนามากนัก เนื่องจากความดันภายในและภายนอกตัวถังเท่ากัน และไม่จำเป็นต้องทนกับความแตกต่างของความดันแต่อย่างใด แต่ตรงกันข้ามกับเคบินลูกเรือที่ต้องสามารถทนความแตกต่างของความดันอย่างมหาศาล และจะต้องมีการสร้างในมีความหนา  การลอยตัวสามารถเปลี่ยนแปลงได้โดยการแทนที่น้ำมันเชื้อเพลิงด้วยน้ำ ซึ่งมีความหนาแน่นมากกว่า

ออกุสเต ปิการ์ ผู้ประดิษฐ์ยานสำรวจน้ำลึกลำแรก ตั้งชื่อ bathyscaphe โดยใช้คำภาษากรีกโบราณ  βαθύς (ลึก) และ σκάφος (เรือ)

## รูปแบบการทำงาน
ในการดำ ยานสำรวจน้ำลึกจะสูบเอาน้ำทะเลเข้าไปในถังอากาศ แต่ไม่เหมือนกับเรือดำน้ำตรงที่น้ำที่ถูกสูบเข้ามาในถังอากาศแล้วไม่สามารถแทนที่ด้วยการอัดอากาศเพื่อลอยตัวกลับขึ้นสู่ผิวน้ำได้ เนื่องจากความดันของน้ำที่ระดับความลึกซึ่งยานสำรวจน้ำลึกถูกออกแบบมาให้ปฏิบัติหน้าที่นั้นมีสูงเกินไป ยกตัวอย่างเช่น ความดันน้ำที่ก้นแชลเลนเจอร์ดีปสูงกว่าความดันในถังบรรจุแก๊สอัด "ประเภทเอช" มาตรฐานถึงเจ็ดเท่า ดังนั้น อับเฉาเรือจะถูกปล่อยเพื่อให้ลอยตัว นี่เป็นอุปกรณ์ป้องกันภัยเนื่องจากมันไม่ต้องการพลังงานในการลอยขึ้น และในกรณีที่เกิดพลังงานขัดข้อง อับเฉาจะตกลงไปโดยแรงโน้มถ่วงและการลอยตัวจะเป็นไปโดยอัตโนมัติ

## อ้างอิง

หมวดหมู่:ประเภทของเรือ
หมวดหมู่:เรือดำน้ำ
หมวดหมู่:สิ่งประดิษฐ์ของสวิตเซอร์แลนด์
ทีโอดอร์ ลอง

**ทีโอดอร์ โรเบิร์ต รูฟัส ลอง** (Theodore Robert Rufus Long; 15 กันยายน 1947) หรือที่รู้จักในชื่อ **เท็ดดี ลอง** เป็นบุคคลสำคัญในวงการมวยปล้ำอาชีพของสหรัฐอเมริกา โดยเฉพาะในองค์กร NWA, WCW และ WWE เป็นตัวอย่างของบุคคลที่เริ่มต้นจากจุดเล็กๆ และก้าวขึ้นสู่ความสำเร็จในวงการมวยปล้ำ ด้วยความมุ่งมั่นและความสามารถที่โดดเด่น

## การเริ่มต้นในวงการมวยปล้ำ
เริ่มต้นอาชีพในวงการมวยปล้ำในปี 1985 โดยทำงานเป็นผู้ช่วยให้กับนักมวยปล้ำชื่อดัง เช่น Tommy Rich และ Abdullah the Butcher ก่อนที่จะได้รับการเลื่อนตำแหน่งเป็นผู้ตัดสินใน Jim Crockett Promotions ของ NWA

ในปี 1989 เขาเริ่มปรากฏตัวในฐานะผู้ตัดสินที่มีบทบาทเป็นฝ่ายร้าย (heel) โดยการตัดสินที่เอื้อประโยชน์ให้กับนักมวยปล้ำฝ่ายร้าย เช่น การนับสามอย่างรวดเร็วในการแข่งขันระหว่าง Mike Rotunda และ "Dr. Death" Steve Williams กับ The Road Warriors ใน Clash of the Champions VI

หลังจากถูกปลดจากการเป็นผู้ตัดสินใน NWA เขารับบทบาทเป็นผู้จัดการของ Doom (Ron Simmons และ Butch Reed) ซึ่งนำทีมคว้าแชมป์โลกแท็กทีมของ NWA ได้สำเร็จ

เขาเข้าร่วม WWE ในปี 1998 ในฐานะผู้ตัดสิน ก่อนที่จะกลับมาทำหน้าที่ผู้จัดการในปี 2003 โดยมีลูกทีมที่โดดเด่น เช่น D'Lo Brown, Rodney Mack และ Mark Henry 

ในปี 2004 เขาได้รับการแต่งตั้งเป็นผู้จัดการทั่วไป (General Manager) ของ SmackDown ซึ่งเขาได้แสดงบทบาทที่โดดเด่นและได้รับความนิยมจากแฟนๆ

ในปี 2017 ได้รับการแต่งตั้งให้เป็นสมาชิกของ WWE Hall of Fame โดยมี Ron Simmons และ John Layfield เป็นผู้อัญเชิญ

## ชีวิตส่วนตัว
แต่งงานกับ Tasha Long มานานกว่า 40 ปี จนกระทั่งเธอเสียชีวิตในเดือนกันยายน 2022 และในเดือนกรกฎาคม 2025 ลูกชายของเขา Antione Long ก็เสียชีวิตลง

## คำพูดที่เป็นที่รู้จัก
เป็นที่รู้จักจากคำพูดที่เป็นเอกลักษณ์ เช่น "Holla, holla, holla!", "Hold on just a minute, playa!" และ "You're gonna go one-on-one with The Undertaker!" ซึ่งเป็นที่จดจำของแฟนๆ มวยปล้ำทั่วโลก

## ผลงานแสดง
### เว็บซีรีส์

## รางวัลและความสำเร็จ
***Combat Sport Pro**
**Hall of Fame (Class of 2015)
***[[National Wrestling Alliance]]**
**NWA Hall of Fame (Class of 2012)
***[[Pro Wrestling Illustrated]]**
**Manager of the Year (1990)
***[[Wrestling Observer Newsletter awards]]**
**Worst Worked Match of the Year (2005) vs. Eric Bischoff at Survivor Series
***[[WWE]]**
**WWE Hall of Fame (Class of 2017)

## อ้างอิง

## แหล่งข้อมูลอื่น

*
*

หมวดหมู่:บุคคลจากแอตแลนตา
หมวดหมู่:ผู้บริหารมวยปล้ำอาชีพ‎
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:กรรมการมวยปล้ำอาชีพ‎
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
อัปเปอร์อีสต์ไซด์

thumb|อัปเปอร์อีสต์ไซด์

**อัปเปอร์อีสต์ไซด์** () เป็นชื่อย่านในแมนฮัตตัน หนึ่งในโบโรฮ์ในนิวยอร์กซิตี ตั้งอยู่ระหว่างเซ็นทรัลพาร์กและแม่น้ำอีสต์ รหัสไปรษณีย์ที่ใช้ในแถบอัปเปอร์อีสต์ไซด์คือ 10021, 10022, 10028, 10075, 10065, 10128, 10029.
ตั้งอยู่ระหว่างถนนสาย59 ถีงถนนสาย96 ทางฝั่งตะวันออกของเซนทรัลพาร์ค เป็นย่านที่อยู่อาศัยของผู้มีรายได้สูง โดยเฉพาะตั้งแต่ฝั่งตะวันตกของเลกซ์ซิงตันอเวนิวถึงฟิฟท์อเวนิว ราคาอสังหาริมทรัพย์เฉลี่ยต่อตารางวาแพงที่สุดในนิวยอร์ก 

อัปเปอร์อีสต์ไซด์ ยังแบ่งย่อยออกไปสามโซนหลักๆ: เลนน๊อกฮิลล์(Lenox hill)  ซึ่งตั้งอยู่ระหว่างถนนที่59 ถึงถนนสาย77 และ ฟิฟท์อเวนิวถึงเลกซ์ซิงตัน, คาเนกี้ฮิลล์ (carnegie hill) ตั้งอยู่ระหว่างถนนที่86 ถึงถนนสาย96 และ ฟิฟท์อเวนิวถึงเลกซ์ซิงตัน, ยอร์กวิลล์ (Yorkville) ตั้งอยู่ระหว่างถนนที่77 ถึงถนนสาย96 และ ลกซ์ซิงตันถึงแม่นำอีสต์ (East river)

หมวดหมู่:แมนแฮตตัน
เพอร์แลน

thumb|เพอร์แลน
**เพอร์แลน** () เป็นอาคารแลนด์มาร์กของประเทศไอซ์แลนด์ ตั้งอยู่ที่เรคยาวิก เมืองหลวงของประเทศ สูง 25.7 เมตร (84.3 ฟุต) มีลักษณะเป็นอาคารขนาดใหญ่ด้านบนเป็นรูปทรงคล้ายลูกโลกครึ่งวง  ตั้งอยู่บนฐานที่คล้ายถังน้ำขนาดใหญ่ 4 ฐาน  ที่มองเห็นได้ในระยะไกลโดดเด่น  มีความสูงของอาคารอยู่ 5 ชั้น มีพื้นที่ประมาณ 10,000 ตารางเมตร ซึ่งจัดแยกเป็นส่วนต่าง ๆ เช่น ร้านอาหาร  ร้านไอซ์ครีม พิพิธภัณฑ์ประวัติศาสตร์ไวกิ้ง  สวนน้ำ จุดชมวิวที่สามารถดินได้รอบเป็นวงกลมคล้ายบนดาดฟ้าเรือ  ร้านขายของที่ระลึก รวมไปถึงโซนจัดแสดงนิทรรศการในโอกาสต่าง ๆ 

เพอร์แลนออกแบบโดยสถาปนิกชื่อ อิงกิมูนดูร์ (Ingimundur Sveinsson) และสร้างในสมัยที่เดวิด อัดด์สัน (Davíð Oddsson) อดีตนายกรัฐมนตรีของไอซ์แลนด์ (พ.ศ. 2534-2547) อดีตหัวหน้าพรรค Independence Party  อดีตรัฐมนตรีต่างประเทศ และผู้ว่าการธนาคารแห่งชาติ  ในขณะที่ดำรงตำแหน่งผู้การกรุงเรกยาวิก (พ.ศ. 2525-2534) ได้มีนโยบายและจัดสรรงบประมาณให้สร้าง ในบริเวณที่เป็นถังน้ำเดิมประจำเมือง  บนเนินเขาที่ชื่อว่า Öskjuhlíð

คำว่า เพอร์แลน ในภาษาไอซ์แลนด์ มีความหมายตรงกับภาษาอังกฤษว่า *The Pearl* ที่แปลว่าอ่าว โดยการสร้างสถานที่แห่งนี้จะให้หมายถึงว่าเป็นสัญลักษณ์ของอ่าวเรกยาวิก 

## External links

* Perlan Museum Official Website 
* Út í bláinn Restaurant 
* Kaffitár Café
* Rammagerðin gift shop

หมวดหมู่:สิ่งก่อสร้างที่สร้างเสร็จในปี พ.ศ. 2534
หมวดหมู่:สิ่งก่อสร้างในประเทศไอซ์แลนด์
โออิตะ (เมือง)

**โออิตะ** () เป็นเมืองหลวงของจังหวัดโออิตะ บนเกาะคีวชู ประเทศญี่ปุ่น มีขนาดพื้นที่ทั้งสิ้น 501.25 ตารางกิโลเมตร มีจำนวนประชากรในปี พ.ศ. 2551 ประมาณ 467,267 คน

thumb|right|ใจกลางเมืองโออิตะ

## แหล่งข้อมูลอื่น
* 
* 
* เว็บไซต์ทางการนครโออิตะ 
* เว็บไซต์ทางการนครโออิตะ  


หมวดหมู่:นครในจังหวัดโออิตะ
โบโคลต์ (ประเทศเบลเยียม)

**โบโคลต์** () เป็นเทศบาลที่ตั้งอยู่ในมณฑลลิมเบิร์กของประเทศเบลเยียม มีพื้นที่ทั้งหมด 59.34 ตารางกิโลเมตร เมื่อวันที่ 1 มกราคม พ.ศ. 2557 โบโคลต์มีประชากร 12,850 คน

## เมืองคู่แฝด
โบโคลต์เป็นเมืองคู่แฝดกับอีก 2 เมือง ได้แก่
* ค.ศ. 1980  : บอค็อลท์
* ค.ศ. 2008  : เดรียโนโว

## แหล่งข้อมูลอื่น

* เว็บไซต์อย่างเป็นทางการของโบโคลต์ 

โบโคลต์
จักรพรรดิชาห์ชะฮัน

**ชาฮาบุดดีน มุฮัมมัด คุรรัม ชาห์ชะฮันที่ 1** (, Persian: **شاه جهان**,  *ศาหชหำ*, *ราชสมภพ* 5 มกราคม ค.ศ. 1592 - *สวรรคต* 22 มกราคม ค.ศ. 1666) พระราชโอรสในจักรพรรดิชะฮันคีร์ กับพระนางโชธพาอี (เจ้าหญิงมนมาตีแห่งโชธปุระ) ทรงครองบัลลังก์ต่อจากพระราชบิดาในปี ค.ศ. 1627 โดยการสังหารพี่น้องจำนวนมาก พระองค์ถือเป็นพระมหากษัตริย์ที่เข้มงวดในเรื่องพระศาสนามาก แม้ว่าพระองค์จะมีพระมารดาเป็นชาวฮินดูก็ตาม พระองค์ทรงบังคับชาวโปรตุเกสจำนวนมากให้มานับถือศาสนาอิสลาม  พระองค์มีพระมเหสีองค์หนึ่งพระนามว่า มุมตาซ มหัล หลังจากการสิ้นพระชนม์ของนาง พระองค์ก็ได้สร้างอนุสรณ์แห่งความรัก ทัชมาฮาลขึ้นมา จนในปี พ.ศ. 2202 พระองค์ก็ถูกพระโอรสคือ ออรังเซพ คุมพระองค์จำในป้อมอัครารวม 31 ปี และดำรงพระชนม์ในฐานะนักโทษของพระโอรสอีก 7 ปี จนเสด็จสวรรคตในเดือนมกราคม พ.ศ. 2209 สิริพระชนมายุได้ 74 พรรษา

## อ้างอิง

## แหล่งข้อมูลอื่น

* Shah Jehan in Christian Art 
* Shah Jahan's 353rd death anniversary observed at Taj Mahal at TwoCircles.net
* History of Islam in India at IndiaNest.com 
* A Handbook to Agra and the Taj - Sikandra, Fatehpur-Sikri and the Neighbourhood by E. B. Havel (Project Gutenberg)
* Indian & Mughal History Discussions at History Forum
*'The Man Of Marble' - Outlook India 
*http://www.gutenberg.org/catalog/world/readfile?fk_files=55696

หมวดหมู่:บุคคลที่เกิดในปี พ.ศ. 2135
หมวดหมู่:จักรพรรดิโมกุล
หมวดหมู่:จักรวรรดิโมกุล
หมวดหมู่:ทัชมาฮาล
ประเทศโอมานในเอเชียนบีชเกมส์ 2010

**[[ประเทศโอมาน|รัฐสุลต่านโอมาน]]** เป็นประเทศเจ้าภาพในการจัดการแข่งขันกีฬาเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8 ธันวาคม ถึง 16 ธันวาคม พ.ศ. 2553 ณ กรุงมัสกัต ประเทศโอมาน ซึ่งประเทศโอมานได้ส่งนักกีฬาไปเข้าร่วมการแข่งขันจำนวน 83 คน (ชาย 75 คน, หญิง 8 คน) ซึ่งหลังจากจบการแข่งขัน ทีมชาติโอมานสามารถคว้าเหรียญทองมาได้มากเป็นอันดับที่ 3 คือ 5 เหรียญทอง 3 เหรียญเงิน และ 7 เหรียญทองแดง

## จำนวนนักกีฬา

## สรุปเหรียญ
### ตารางสรุปเหรียญ

## แหล่งข้อมูลอื่น
*Official Site 

## อ้างอิง

*สรุปเหรียญของประเทศโอมาน 
* Oman number of entries by sport 

โอมาน
ปี่ไฉน

**ปี่ไฉน** เป็นปี่สองท่อน ถอดออกจากกันได้ ท่อนบนเรียงยาว ปลายผายออกเล็กน้อยเรียกว่า "เลาปี่" ท่อนล่างปลายบานเรียกว่า "ลำโพง" ทำด้วยไม้หรืองา ปี่ชนิดนี้เข้าใจว่าได้แบบอย่างมาจาก เครื่องดนตรีของอินเดีย ซึ่งเป็นเครื่องเป่าที่ทำด้วยไม้ ไทยใช้ปี่ชนิดนี้มาตั้งแต่สมัยสุโขทัย ปัจจุบันใช้ในขบวนแห่ คู่กับปี่ชวา โดยจ่าปีใช้เป่านำกลองชนะในกระบวนพยุหยาตรา

หมวดหมู่:เครื่องดนตรีไทย
ประเทศเกาหลีใต้ในเอเชียนบีชเกมส์ 2010

**[[ประเทศเกาหลีใต้|สาธารณรัฐเกาหลี]]** เข้าร่วมการแข่งขันกีฬาเอเชียนบีชเกมส์ 2010 ซึ่งจัดเป็นครั้งที่ 2 ที่กรุงมัสกัต รัฐสุลต่านโอมาน ในระหว่างวันที่ 8 ธันวาคม ถึง 16 ธันวาคม ค.ศ. 2010 (พ.ศ. 2553) โดยเกาหลีใต้ได้ส่งนักกีฬาไปเข้าร่วมการแข่งขันในครั้งนี้จำนวนทั้งสิ้น 24 คน (ชาย 18 คน, หญิง 6 คน) ใน 4 ชนิดกีฬา โดยหลังจากจบการแข่งขัน เกาหลีใต้สามารถคว้าเหรียญทองมาได้ 2 เหรียญทอง และ 3 เหรียญเงิน แต่ไม่สามารถคว้าเหรียญทองแดงได้เลย โดยการแข่งขันในครั้งนี้ ประเทศเกาหลีใต้ อยู่ในอันดับที่ 8

## จำนวนนักกีฬา

## สรุปเหรียญ
### ตารางสรุปเหรียญ

## แหล่งข้อมูลอื่น
*Official Site 
*สรุปเหรียญของสาธารณรัฐเกาหลี (เกาหลีใต้)

## อ้างอิง

เกาหลีใต้
วัดพระพายหลวง

**วัดพระพายหลวง** เป็นวัดคณะสงฆ์เถรวาท สังกัดมหานิกาย ตั้งอยู่บริเวณอุทยานประวัติศาสตร์สุโขทัย และมีประวัติการก่อสร้างนับตั้งแต่กรุงสุโขทัย เป็นวัดโบราณสถานที่มีพระสงฆ์อยู่อาศัย ตั้งอยู่นอกกำแพงเมืองด้านทิศเหนือ ฝังบริเวณวัดเป็นรูปสี่เหลี่ยมผืนผ้า มีคูน้ำล้อมรอบ 3 ชั้น คูชั้นนอกเรียก "คูแม่โจน" วัดพระพายหลวงนี้เป็นศูนย์กลางของชุมชนในระยะแรกก่อนการสถาปนาอาณาจักรสุโขทัย โบราณสถานที่เก่าแก่ที่สุดของวัดคือ พระปรางค์ 3 องค์ ก่อด้วยศิลาแลง ลักษณะแผนผังและรูปศิลปะเป็นแบบบายน สมัยพระเจ้าชัยวรมันที่ 7

## ศาสนสถาน
* อุโบสถ
* ศาลาการเปรียญ
* โบราณสถาน
* กุฎิที่พักสงฆ์

## ลำดับเจ้าอาวาส
* พระครูพิศิษฏ์ปุญญสาร

## แหล่งข้อมูลอื่น
* สำนักงานวัฒนธรรมจังหวัดสุโขทัย 

พระพายหลวง
หมวดหมู่:อุทยานประวัติศาสตร์สุโขทัย
วัดวังตะคร้อ

**วัดวังตะคร้อ** ตั้งอยู่ที่บ้านวังตะคร้อ หมู่ที่ 4 ตำบลหนองหญ้าปล้อง อำเภอบ้านด่านลานหอย จังหวัดสุโขทัย  เป็นชนิดวัดราษฎร์  สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2498  

## ประวัติ
### ประวัติ
วัดวังตะคร้อ ตั้งเมื่อ พ.ศ. 2498 เรียกตามชื่อบ้าน ตั้งอยู่ที่ บ้านวังตะคร้อ หมู่ที่ 4 ตำบลหนองหญ้าปล้อง อำเภอบ้านด่านลานหอย จังหวัดสุโขทัย สังกัดคณะสงฆ์มหานิกาย 

ที่ดินตั้งวัดเนื้อที่ 14 ไร่ 3 งาน 16 ตารางวา น.ส.๓ ก.เลขที่ 1352 อาณาเขต ทิศเหนือ จดถนนสาธารณะ ทิศใต้ จดถนนสาธารณะ ทิศตะวันออก จดถนนสาธารณะ ทิศตะวันตก จดหมู่บ้านวังตะคร้อ อาคารเสนาสนะ ศาลาการเปรียญ กว้าง 12 เมตร ยาว 27 เมตร เป็นอาคารไม้ชั้นเดียว สร้างเมื่อ พ.ศ 2499 กุฎิสงฆ์ 3 หลัง  และศาลาบำเพ็ญกุศล 1 หลัง  ปูชนียวัตถุมีเจดีย์ 1 องค์ องค์ที่ 1 กว้าง 59 นี้ว  สูง 59 นี้ว 

วัดวังตะคร้อ ตั้งเมื่อ พ.ศ. 2498 เรียกตามชื่อบ้าน  ศาลาการเปรียญ กว้าง 12 เมตร ยาว ๑๗ เมตร เป็นอาคารไม้ชั้นเดียว สร้างเมื่อ พ.ศ 2499 การบริหารการศึกษาและการปกครอง มีเจ้าอาวาสปัจจุบัน คือ พระสังฆรักษ์สน ปิยสีโร การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2525 

### ศาสนวัตถุ
# วิหาร มีพระพุทธรูป ปางสมาธิ ประดิษฐ์สถานอยู่ 1 องค์สร้างเมื่อ พ.ศ 2546
# ศาลาการเปรียญ กว้าง 12 เมตร ยาว 17 เมตร เป็นอาคารไม้ชั้นเดียว สร้างเมื่อ พ.ศ 2498
# หอสวดมนต์ 1 หลัง เป็นอาคารตึก  สร้างเมื่อ พ.ศ. 2539
# กุฎิสงฆ์ 3 หลัง  และศาลาบำเพ็ญกุศล 1 หลัง 

### ลำดับเจ้าอาวาส

## อ้างอิง

วังตะคร้อ
แชลเลนเจอร์ดีป

[right|300px|thumb|ที่ตั้งของแชลเลนเจอร์ดีปใน[มหาสมุทรแปซิฟิกตะวันตก]]
**แชลเลนเจอร์ดีป** () เป็นจุดที่ลึกที่สุดในมหาสมุทรของโลกเท่าที่รู้จัก โดยมีระดับความลึก 10,911 เมตร ตั้งอยู่ทางปลายด้านใต้สุดของร่องลึกมาเรียนา ใกล้กับกลุ่มหมู่เกาะมาเรียนา แชลเลนเจอร์ดีปมีลักษณะเป็นแอ่งขนาดเล็กที่ก้นของร่องลึกใต้มหาสมุทรรูปดวงจันทร์เสี้ยวขนาดค่อนข้างใหญ่ ซึ่งร่องเหล่านี้ก็เป็นลักษณะภูมิประเทศที่ลึกผิดปกติใต้ท้องมหาสมุทรอยู่แล้ว แผ่นดินที่อยู่ใกล้กับแชลเลนเจอร์ดีปที่สุด คือ เกาะไฟส์ (ส่วนหนึ่งของหมู่เกาะแยป) ห่างออกไป 289 กิโลเมตรทางทิศตะวันตกเฉียงใต้ และกวม ห่างออกไป 306 กิโลเมตรทางทิศตะวันออกเฉียงเหนือ แอ่งดังกล่าวได้ชื่อตามเรือสำรวจราชนาวี เอชเอ็มเอส ''แชลเลนเจอร์'' ซึ่งจัดการสำรวจใน ค.ศ. 1872–76 เป็นการบันทึกความลึกของมหาสมุทรเป็นครั้งแรก

การทำแผนที่โซนาร์ของแชลเลนเจอร์ดีปครั้งล่าสุดเมื่อวันที่ 1 มิถุนายน ค.ศ. 2009 โดยระบบโซนาร์หลายทิศทางซิมรัด อีเอ็ม 120 สำหรับการทำแผนที่ที่ระดับความลึก 300–11,000 เมตร บนเรืออาร์วี *กิโล โมอะนา* ได้บ่งชี้ถึงจุดที่มีความลึก 10,971 เมตร ระบบโซนาร์ดังกล่าวใช้เฟสและแอมพลิจูดใต้การตรวจจับ โดยมีค่าความแม่นยำสูงกว่า 0.2% ของระดับความลึกของน้ำ (แสดงว่ามีข้อผิดพลาดราว 22 เมตรที่ระดับความลึกขนาดนี้)

การดำลงไปในแชลเลนเจอร์ดีปมีการจดบันทึกไว้เพียงสามครั้ง ครั้งแรกเป็นการดำโดยยานสำรวจน้ำลึก*[[ตรีเอสต์]]* ใน ค.ศ. 1960 ซึ่งมีมนุษย์ลงไปด้วย และครั้งต่อมาไม่มีมนุษย์ลงไป ได้แก่ พาหนะใต้น้ำควบคุมระยะไกล*[[Kaikō ROV|ไคโก]]* ใน ค.ศ. 1995 และ*[[เนเรซัส]]* ใน ค.ศ. 2009 การดำทั้งสามครั้งได้วัดค่าความลึกใกล้เคียงกันระหว่าง 10,902 ถึง 10,916 เมตร ในเดือนมกราคม ค.ศ. 2010 ซึ่งเป็นปีครบรอบปีที่ 50 ของการดำของ*ตรีเอสต์* มูลนิธิเอกซ์ไพรซ์ประกาศว่าจะให้รางวัล 10 ล้านดอลลาร์สหรัฐ สำหรับยานพาหนะของเอกชนรายแรกที่สามารถดำลงไปถึงแชลเลนเจอร์ดีปตามรอย*ตรีเอสต์*

## อ้างอิง

## แหล่งข้อมูลอื่น
* Official press release regarding Challenger Deep operation 
* Mariana Trench 

หมวดหมู่:มหาสมุทรแปซิฟิก
หมวดหมู่:ธรณีสัณฐานในเขตโอเชียเนีย
วัดกระชงคาราม

**วัดกระชงคาราม** เป็นวัดของคณะสงฆ์เถรวาท สังกัดมหานิกาย ตั้งอยู่ที่ตำบลบ้านหลุม อำเภอเมืองสุโขทัย จังหวัดสุโขทัย วัดกระชงคาราม มีประวัติการก่อสร้างเมื่อ 14 ธันวาคม พ.ศ. 2521 โดยได้รับการบริจาคที่ดินจากนายสุวัฒน์ สิงหบุระอุดม วัดได้รับการตั้งชื่อตามหมู่บ้านที่ตั้ง มีพื้นสร้างวัดมีเนื้อที่ 15 ไร่ 1 งาน 42 ตารางวา

## ศาสนสถาน
* อุโบสถ
* ศาลาการเปรียญ
* ฌาปนสถาน/ศาลาคู่เมรุ
* กุฏิที่พำนักสงฆ์

## ลำดับเจ้าอาวาส
* พระครูวรธรรโมทัย (สุนทร ป.ธ.๔, พธ.บ.)

## แหล่งข้อมูลเกี่ยวข้อง
* สำนักงานวัฒนธรรมจังหวัด 

กระชงคาราม
เคียรัน กิบส์

**เคียรัน เจมส์ ริคาร์โด กิบส์** () เกิดเมื่อวันที่ 26 กันยายน ค.ศ. 1989 เป็นนักฟุตบอลชาวอังกฤษ ปัจจุบันเล่นให้กับอินเตอร์ไมแอมี ในตำแหน่งแบ็กซ้าย

กิบส์มีผลงานโดดเด่นในเอฟเอยูทคัพฤดูกาล 2006-07 โดยยิงประตูในรอบรองชนะเลิศในการเปิดตัวทีมแรกได้ กิบส์เล่นในตำแหน่งแบ็กซ้ายให้กับอาร์เซนอล เปิดตัวครั้งแรกในทีมชาติอังกฤษรุ่นใหญ่ ในนัดกระชับมิตรแข่งกับทีมชาติฮังการี ที่จัดขึ้นที่สนามกีฬาเวมบลีย์ เมื่อวันที่ 11 สิงหาคม ค.ศ. 2010 กิบส์เข้าศึกษาที่โรงเรียนริดเดิลส์ดาวน์ไฮสคูล ในเพอร์เลย์ เซาท์ลอนดอน

แต่จากการเป็นตัวสำรอง และผลงานในฤดูกาล 2016–17 ก็ไม่ดี จึงทำให้หลังเปิดฤดูกาล 2017–18 ได้ไม่นาน ก็ได้ย้ายไปยังเวสต์บรอมมิชอัลเบียนด้วยสัญญา 4 ปี ค่าตัว 7 ล้านปอนด์ (ประมาณ 315 ล้านบาท) รวมแล้วกิบส์ได้ลงเล่นให้กับอาร์เซนอลเป็นระยะเวลา 10 ปี ตั้งแต่อายุเพียง 14 ปี ในระดับเยาวชนของสโมสร ทั้งหมดทุกรายการ 229 นัด

## อ้างอิง

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:บุคคลจากลอนดอนโบโรแลมเบท
หมวดหมู่:นักฟุตบอลจากลอนดอน
หมวดหมู่:บุคคลฝาแฝดจากสหราชอาณาจักร
สนามกีฬาเวมบลีย์

**สนามกีฬาเวมบลีย์** ( มักเรียกสั้น ๆ ว่า เวมบลีย์ หรือในบางครั้งเรียกว่า นิวเวมบลีย์ เพื่อให้มีชื่อต่างจากสนามเดิมในที่ตั้งนี้) เป็นสนามฟุตบอลที่ตั้งอยู่ในเวมบลีย์พาร์ก ในเบรนต์ ประเทศอังกฤษ เปิดเมื่อปี 2007 ในสถานที่ตั้งเดิมของสนามเดิมที่สร้างในปี ค.ศ. 1923 สนามมีความจุ  90,000 ที่นั่ง ถือเป็นสนามกีฬาที่ใหญ่ที่สุดเป็นอันดับ 2 ในยุโรป และเป็นสนามเหย้าของทีมชาติอังกฤษ

โดยสนามเวมบลีย์นั้นได้มาตรฐานยูฟ่า โดยมีความจุประมาณ 90,000 ที่นั่ง และถ้าหากรวมการยืนชมด้วย จะมีความจุ 105,000 คน ซึ่งเป็นสนามที่ใหญ่เป็นอันดับที่สองของทวีปยุโรป รองจากสนาม กัมนอว์ของ สโมสรฟุตบอลบาร์เซโลนา และสนามเวมบลีย์นี้ ใช้ในเป็นสนามกีฬาแห่งชาติของทีมชาติอังกฤษ และเป็นสนามการแข่งขันนัดชิงชนะเลิศของการแข่งขันเอฟเอคัพ,อีเอฟแอลคัพ โดยมีผู้ดูแลสนามคือ สมาคมฟุตบอลอังกฤษ

## สนาม
สนามเวมบลีย์ถูกออกแบบโดย สถาปนิก บริษัท ฟอสเตอร์แอนด์พาร์ทเนอร์ และ ป็อปปูลูออส (หรืออาจจะรู้จักกันในชื่อ ฮ็อก สปอร์ต กับ วิศวกร มอตต์ แม็คโดนัลด์ และสร้างโดย บรู๊กฟิลด์ มัลติเพล็กซ์ บริษัทจากออสเตรเลีย โดยสนามเวมบลีย์เป็นหนึ่งในสนามที่ใช้ทุนการก่อสร้างแพงที่สุดในโลก โดยการก่อสร้างนั้นใช้ทุนไปมากกว่า 798 ล้านปอนด์ และเป็นสนามที่มีหลังคาที่ใหญ่ที่สุดในโลก

## การก่อสร้าง

## พิธีเปิดสนาม
สนามเวมบลีย์ใหม่นี้ มีพิธีมอบให้ สมาคมฟุตบอลอังกฤษ เมื่อวันที่ 9 มีนาคม พ.ศ. 2550 โดยทางเว็บไซต์อย่างเป็นทางการของสนามเวมบลีย์ระบุว่า จะเปิดให้ประชาชนเข้าไปชมภายในสนามในวันที่ 3 มีนาคม พ.ศ. 2550 แต่สรุปแล้วก็เลื่อนออกไปอีก 2 สัปดาห์เป็นวันที่ 17 มีนาคม
หลังจากมอบสนามให้สมาคมฟุตบอลอังกฤษเมื่อเดือนมีนาคม สนามนี้ก็ถูกใช้เป็นสนามการแข่งขันทันที โดยใช้ในการแข่งขัน เอฟเอคัพ 2007 รอบชิงชนะเลิศ
8 วันหลังจากนั้น คือวันที่ 11 พฤษภาคม รูปปั้นของบ็อบบี มัวร์ ได้ถูกเปิดตัวโดยเซอร์ บ็อบบี ชาร์ลตัน โดยนำมาไว้ที่หน้าทางเข้าของสนาม

## ข้อมูลอื่นๆ
*มีห้องน้ำ 68 ห้อง
*รอบสนามมีความยาว 1 กิโลเมตร
*ใช้คนงานในการก่อสร้าง 3,500 คน
*ใช้สายเคเบิลยึดสนามยาวรวมทั้งหมด 56 กิโลเมตร
*ใช้คอนกรีต 90,000 ม3 และใช้เหล็ก 23,000 ตัน
*มีบันไดเลื่อนความยาว 400 เมตร
*ทางเข้าสนามเวมบลีย์มีเส้นผ่านศูนย์กลางยาวกว่าทางเชื่อมต่อของรถไฟยูโรสตาร์

## คลังภาพ

ไฟล์:Wembley Stadium.jpg
ไฟล์:Wembley Stadium down Wembley Way.jpg 
ไฟล์:Wembley Stadium under construction.jpg
ไฟล์:Wembley Stadium interior.jpg
ไฟล์:Wembley Stadium, London.jpg
ไฟล์:Wembley Stadium map.png
ไฟล์:Wembley Stadium, illuminated.jpg
ไฟล์:Wembley Stadium closeup.jpg
ไฟล์:Tokyngton, Wembley stadium.jpg
ไฟล์:Wembley Stadium interior 1956.jpg
ไฟล์:The old Wembley Stadium.jpg
ไฟล์:Wembley Stadium Twin Towers.jpg
ไฟล์:Wembley Stadium aerial 2011.jpg
ไฟล์:Wembley Stadium - USA v England.jpg


## อ้างอิง

หมวดหมู่:สนามฟุตบอลในประเทศอังกฤษ
หมวดหมู่:สนามกีฬาโอลิมปิก
หมวดหมู่:สนามกีฬาแห่งชาติ
หมวดหมู่:สนามกีฬาฟุตบอลชิงแชมป์แห่งชาติยุโรป 2020
หมวดหมู่:สนามกีฬาฟุตบอลชิงแชมป์แห่งชาติยุโรป 2028
หมวดหมู่:สนามกีฬาในโอลิมปิกฤดูร้อน 2012
หมวดหมู่:สนามกีฬาในลอนดอน
หมวดหมู่:สนามฟุตบอลในลอนดอน
หมวดหมู่:สนามกีฬาที่สร้างเสร็จในปี พ.ศ. 2550
ซิมเฮลธ์

***ซิมเฮลธ์ เกมการจำลองแบบการดูแลสุขภาพแห่งชาติ*** () ผลิตมาจากแม็กซิสในปี 1994  เป็นการจำลองการจัดการของระบบสุขภาพสหรัฐฯที่ผลิตโดยความช่วยเหลือจากมูลนิธิมาร์เกิล ถูกผลิตขึ้นเฉพาะสำหรับระบบดอส เกมซิมเฮลธ์ได้เปิดตัวในระหว่างการอภิปรายในรัฐสภาคลินตันเรื่องการวางแผนการดูแลสุขภาพ

โดยเป็นเกมการจำลองที่มีความซับซ้อนอย่างเหลือเชื่อ ซึ่งทั่วไปถือเป็นการเล่นที่ค่อนข้างยาก ไม่มีอาวุธหรือสิ่งตลกขบขันอย่างที่แมกซิสเคยผลิตมาในช่วงก่อน มีสิ่งที่สามารถเชื่อมโยงไปยังซิมซิตี้ 2000ได้ โดยได้แรงบันดาลใจจากส่วนต่อประสานกับผู้ใช้ โนเอล ฟริทซิงเกอร์ ผู้ซึ่งวางคอนเซ็ปต์แรกคู่กับเลย์แมน ออร์ตัน ในคอมมูนิตี้วิซ กล่าวว่าแรงดลบันดาลใจของเขามาจากการมองถึงซิมเฮลธ์ และได้เกิดความสงสัยว่าหากนำแนวคิดเดียวกันนี้ไปใช้ในโลกแห่งความเป็นจริงรวมถึงการใช้ทรัพยากรที่ดินที่ดีนั้นเป็นเช่นไร

## อ้างอิง

## แหล่งข้อมูลอื่น
* SimHealth at MobyGames
* SimHealth at GameFAQs
* Screen Grabs of SimHealth 

หมวดหมู่:วิดีโอเกมจำลอง
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่ออกวางจำหน่ายในปี พ.ศ. 2537
อัส (ประเทศเบลเยียม)

**อัส** () เป็นเทศบาลที่ตั้งอยู่ทางตะวันออกในมณฑลลิมเบิร์กของประเทศเบลเยียม มีพื้นที่ทั้งหมด 22.07 ตารางกิโลเมตร และมีประชากร 8,004 คน เกิดจากการรวมตัวของเขตย่อยอัสและเขตย่อยนีล-ไบ-อัสเป็นเทศบาลในปี ค.ศ. 1971 ซึ่งทั้งสองเขตย่อยนี้ตั้งอยู่บนที่ราบสูงเกมเปนส์ระหว่างแม่น้ำเดเมอร์กับแม่น้ำเมิซ

## แหล่งข้อมูลอื่น

* เว็บไซต์อย่างเป็นทางการของอัส 

หมวดหมู่:เมืองในจังหวัดลิมบืร์ค (ประเทศเบลเยียม)
บั้งไฟ พับลิชชิ่ง

**บั้งไฟ พับลิชชิ่ง** เป็นบริษัทในกลุ่มธุรกิจสิ่งพิมพ์ในเครือ บริษัท เครือบั้งไฟตระกูลวงษ์คำเหลา จำกัด (มหาชน) ดำเนินธุรกิจสื่อสิ่งพิมพ์ ทั้งผลิต และจำหน่ายนิตยสาร และพ็อคเก็ตบุ๊ค มีสำนักพิมส์ 2 สำนักคือ **วงษ์คำเหลาออฟชิน**      **ลักษ์ พับลิชชิ่ง**(หม่ำถือหุ้น ลักษ์ พับลิชชิ่ง 50%)

นิตยสารได้แก่ "หม่ำ มุกแป้ก" ซึ่งเป็นนิตยสารฉบับแรกของบริษัท มีเนื้อหาสาระเกี่ยวกับการแนะนำอาชีพต่างๆ ที่น่าสนใจ แปลกใหม่ ให้ผู้อ่านได้รับความรู้และแนวทางในการประกอบอาชีพ และมีหนังสือผลิตใหม่ออกมา เช่น ,"ความลับในไหปลาแดก","นางฟ้าของหม่ำ" และมีความคิดที่จะผลิตหนังสือการ์ตูนตลก คือ บิ๊กหม่ำ เดอะพ็อกเก็ตบุ๊ก และหนังสือพิมพ์ วงการบันเทิงนิวส์

## นิตยสาร/พ็อกเก็ตบุ๊ก
### พ็อคเก็ตบุ๊ค
* พ็อคเก็ตบุ๊กขายดี หม่ำ มุกแป้ก(ร่วมกับ เวิร์คพอยด์ พับลิชชิ่ง)

### หนังสือใหม่
* หนังสือ ความลับในไหปลาแดก
* หนังสือ นางฟ้าของหม่ำ
* หนังสือ เส้นทางสู่ทหาร
* หนังสือ ดาว สู่ งาน  (วางแผงทุกๆ วันที่ 12 ของเดือน)
* หนังสือ เส้นทางเศรษฐี  (วางแผงทุกๆ วันที่ 12 ของเดือน)
* หนังสือ อภินิหารพระดิน
* หนังสือ สมาร์ทโฟน ไหม่  (วางแผงทุกๆ วันที่ 12 ของเดือน)
* หนังสือ แอนด์ดรอยแอปส์ (วางแผงทุกๆ วันที่ 12 ของเดือน)
* หนังสือ ท่องเที่ยวคลายร้อน (วางแผงทุกๆวันในช่วงฤดูร้อน)
* หนังสือ ท่องเที่ยวคลายหนาว (วางแผงทุกๆวันในช่วงฤดูหนาว)
* หนังสือ ท่องเที่ยวช่วงฝน (วางแผงทุกๆวันในช่วงฤดูฝน)

## หนังสือ/นิตยสาร/พ็อกเก็ตบุ๊ก/หนังสือการ์ตูน/หนังสือพิมพ์ ใหม่
* หนังสือการ์ตูนตลก บิ๊กหม่ำ เดอะพ็อกเก็ตบุ๊ก
* หนังสือพิมพ์ วงการบันเทิงนิวส์ (โดย บริษัท วงการบันเทิงนิวส์ จำกัด)
* ฮาจะเกร็ง

หมวดหมู่:อาคาร
หมวดหมู่:สำนักพิมพ์ไทย
เมายกแก๊ง แฮงค์ยกก๊วน

**เดอะ แฮงโอเวอร์** () มีชื่อภาษาไทยว่า **เมายกแก๊ง แฮงค์ยกก๊วน** เป็นภาพยนตร์ตลกอเมริกันที่ออกฉายในปี พ.ศ. 2552 กำกับโดยท็อดด์ ฟิลลิปส์ จากบทภาพยนตร์ของจอน ลูคัส และสกอตต์ มัวร์  สร้างด้วยทุนสร้าง 35 ล้านดอลลาร์สหรัฐ แต่กลับประสบความสำเร็จอย่างสูง มีรายได้ทั่วโลกถึง 467 ล้านดอลลาร์สหรัฐ และได้รับรางวัลภาพยนตร์หลายรางวัล รวมถึงสาขาภาพยนตร์ยอดเยี่ยม ภาพยนตร์ตลกและภาพยนตร์เพลง ในพิธีประกาศผลรางวัลลูกโลกทองคำ ครั้งที่ 67

เนื้อเรื่องกล่าวถึงฟิล, สตู, แอลัน และ ดั๊ก เพื่อนเก่าสี่คนที่เดินทางไปลาสเวกัส เพื่อจัดงานเลี้ยงสละโสดของดั๊ก ทั้งสี่คนเมามายไม่ได้สติ เมื่อตื่นขึ้นมาตอนเช้ากลับจำอะไรไม่ได้เลย พบกับห้องอยู่ในสภาพเละสุดขีด พร้อมกับเสือโคร่งและเด็กทารกปริศนา ส่วนดั๊ก ว่าที่เจ้าบ่าวกลับหายตัวไปอย่างไร้ร่องรอย สามคนที่เหลือต้องรีบตามหาตัวดั๊กให้พบ เพื่อไปร่วมงานแต่งงานที่จะมาถึงในเช้าวันรุ่งขึ้น แต่แล้วเรื่องยุ่งเหยิงก็เกิดขึ้นเมื่อทั้งสามเข้าไปพัวพันกับยาเสพติด การลักพาตัว แก๊งอันธพาล  

เหตุการณ์ในเรื่องดัดแปลงมาจากประสบการณ์จริงของ ทริปป์ วินสัน เพื่อนของคริส เบนเดอร์ ผู้อำนวยการสร้าง ซึ่งเมามายไม่ได้สติในงานเลี้ยงสละโสดของตัวเอง และต้องชดใช้ค่าเสียหายจำนวนมากที่เกิดขึ้นระหว่างงานเลี้ยงให้กับทางโรงแรมเจ้าของสถานที่ 

ภาพยนตร์ถ่ายทำที่โรงแรมซีซาร์พาเลซ ในรัฐเนวาดา  มีบุคคลที่มีชื่อเสียงหลายคนรับบทคามีโอ เช่น ไมค์ ไทสัน นักมวย, ไมค์ วี นักสเกตบอร์ดและฮอกกีน้ำแข็ง, เวย์น นิวตัน นักร้อง, แคร์รอต ทอป นักแสดงตลก, ลูซินดา เจนนี นักแสดง

จากความสำเร็จของภาพยนตร์เรื่องนี้ ทำให้มีแผนการสร้างภาคต่อ *The Hangover: Part II* โดยถ่ายทำในประเทศไทย ในช่วงเดือนตุลาคมถึงธันวาคม พ.ศ. 2553 และมีกำหนดฉายในวันที่ 26 พฤษภาคม พ.ศ. 2554 

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ตลก
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่ถ่ายทำในลาสเวกัส
หมวดหมู่:ภาพยนตร์ที่มีฉากในลาสเวกัส
การแต่งกายวินเทจ

**เสื้อผ้าวินเทจ** () เป็นการนำเอาเสื้อผ้าที่เป็นของยุคก่อนซึ่งอาจจะเป็นเสื้อผ้ามือสองหรือไม่ก็เป็นเสื้อผ้ามือหนึ่งที่ตกยุคมาหลายปีแล้ว ส่วนมากจะใช้เรียกเสื้อผ้าที่ผ่านกาลเวลามาไม่น้อยกว่า 20 ปี

ปัจจุบันทั่วโลกให้ความสนใจในสินค้าวินเทจเป็นอย่างมากไม่ว่าจะเป็นเสื้อผ้า ข้าวของเครื่องใช้และหมายรวมไปถึงแนวคิดในการออกแบบ ดังจะเห็นได้จากการออกแบบสถาปัตยกรรมภายในหรือการออกแบบผลิตภัณฑ์ต่างๆ ที่นำเอาเรื่องราวของยุคสมัยที่ผ่านมาแล้วเป็นแนวคิดหลักในการสร้างสรรค์ผลงาน

การแต่งกายวินเทจ เป็นอีกตัวอย่างที่ชัดเจนต่อการตระหนักถึงความสำคัญของการลดปริมาณขยะซึ่งเกิดจากการบริโภคสินค้าเครื่องนุ่งห่ม 

ลักษณะอันเด่นชัดของวินเทจ เช่น กางเกงขาก้วย (ขากว้าง) พันทับด้วยผ้าขาวม้า ใส่เสื้อยันต์ ใช้กาบมะพร้าว การเคี้ยวหมากพลูแทนหมากฝรั่ง
ดังกล่าวข้างต้นนี้ ถือเป็นวินเทจแขนงใหม่ ซึ่งพัฒนามาจากวินเทจสายแข็ง
หมวดหมู่:เสื้อผ้า
หมวดหมู่:แฟชั่น
ทากาซากิ

**ทากาซากิ** () เป็นนครที่ตั้งอยู่ในจังหวัดกุมมะ ประเทศญี่ปุ่น ก่อตั้งเมื่อวันที่ 1 เมษายน 1900 จากข้อมูลเมื่อวันที่ 31 สิงหาคม 2020 ทากาซากิมีประชากรประมาณ 372,369 คน 167,345 ครัวเรือน ความหนาแน่น 810 คนต่อตารางกิโลเมตร และมีขนาดพื้นที่ทั้งสิ้น  เป็นนครที่มีประชากรมากที่สุดในจังหวัดกุมมะ หลังจากแซงหน้านครมาเอบาชิในปี 1990

ทากาซากิมีชื่อเสียงในฐานะที่เป็นแหล่งกำเนิดของตุ๊กตาดารูมะ ซึ่งในทางทฤษฎีเป็นตัวแทนของพระโพธิธรรม ปราชญ์ชาวพุทธ และในทางปฏิบัติสมัยใหม่เป็นสัญลักษณ์แห่งความโชคดี นอกจากนี้สถานีรถไฟทากาซากิยังเป็นสถานีชุมทางที่สำคัญของรถไฟชิงกันเซ็ง

## ภูมิศาสตร์
ทากาซากิตั้งอยู่ทางตะวันตกเฉียงใต้ของจังหวัดกุมมะ ในพื้นที่ราบทางตะวันตกเฉียงเหนือของที่ราบคันโต เมืองนี้ตั้งอยู่ห่างจากใจกลางกรุงโตเกียวประมาณ 100 กิโลเมตร โดยสามารถมองเห็นยอดเขาอากางิ ยอดเขาฮารูนะ และยอดเขาเมียวงิได้จากเมืองนี้ และไหล่เขาฝั่งใต้ของภูเขาฮารูมะตั้งอยู่ในอาณาเขตของทากาซากิ มีแม่น้ำโทเนะ แม่น้ำคาราซุ และแม่น้ำอูซูอิไหลผ่านเมือง แม้ว่าทากาซากิจะอยู่ห่างจากชายฝั่งมากกว่า 100 กิโลเมตร แต่พื้นที่ส่วนใหญ่ของเมืองเป็นที่ต่ำ และมีระดับความสูงของที่ตั้งศาลาว่าการนครและใจกลางเมืองเพียง 97 เมตรเหนือระดับน้ำทะเล มีภูมิประเทศสูงขึ้นไปทางตอนเหนือและทางตะวันตกของเมืองโดยมีระดับความสูงสูงสุด 1690 เมตร

### เทศบาลข้างเคียง
**[[จังหวัดกุมมะ]]**
* นครมาเอบาชิ
* นครอันนากะ
* นครฟูจิโอกะ
* เมืองคันระ
* นครชิบูกาวะ
* หมู่บ้านชินโต
* เมืองทามามูระ
* เมืองนางาโนฮาระ
* เมืองฮิงาชิอางัตสึมะ
**[[จังหวัดนางาโนะ]]**
* เมืองคารูอิซาวะ
**[[จังหวัดไซตามะ]]**
* เมืองคามิซาโตะ

### ภูมิอากาศ
ทากาซากิมีภูมิอากาศแบบอบอุ่นชื้นภาคพื้นทวีป (Köppen *Cfa*) โดยมีฤดูร้อนที่อบอุ่น และฤดูหนาวที่หนาวเย็นและมีหิมะตกหนัก อุณหภูมิเฉลี่ยต่อปีในทากาซากิคือ 14.2&nbsp;°C ปริมาณน้ำฝนเฉลี่ยต่อปีอยู่ที่ 1247 มิลลิเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.3&nbsp;°C และต่ำสุดในเดือนมกราคมที่ประมาณ 3.1&nbsp;°C

## สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของทากาซากิเพิ่มขึ้นอย่างต่อเนื่องในช่วง 50 ปีที่ผ่านมา

## ภาพ

Takasaki City Hall.jpg|ศาลาว่าการนครทากาซากิ
Byakui Kannon - Takasaki city - panoramio.jpg|กวนอิมทากาซากิ
Daruma dolls.jpg|ตุ๊กตาดารูมะ ที่วัดดารูมาจิ


## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:นครในจังหวัดกุมมะ
เดอะ แฮงค์โอเวอร์ ภาค 2

***เดอะ แฮงค์โอเวอร์ ภาค 2*** () เป็นภาพยนตร์ภาคต่อของภาพยนตร์ตลกอเมริกันเรื่อง *The Hangover* หรือ *[[เมายกแก๊ง แฮงค์ยกก๊วน]]* กำกับโดยท็อดด์ ฟิลลิปส์ เนื้อเรื่องเกี่ยวกับเหตุการณ์ยุ่งเหยิงที่เกิดกับ ฟิล, สตู, แอลัน และ ดั๊ก เพื่อนสนิทสี่คนที่จัดงานเลี้ยงฉลองสละโสดก่อนจะแต่งงาน และเมามายไม่ได้สติ  หลังจากภาพยนตร์ภาคแรกประสบความสำเร็จอย่างสูง จึงมีโครงการสร้างภาคต่อ  โดยในภาคนี้เป็นงานแต่งงานของสตู กับแฟนสาวที่ประเทศไทย

ภาพยนตร์ภาคนี้ถ่ายทำที่กรุงเทพมหานครและภูเก็ต ในช่วงเดือนตุลาคมถึงธันวาคม พ.ศ. 2553 และเข้าฉายในวันหยุดเมโมเรียล วันที่ 26 พฤษภาคม พ.ศ. 2554

ในภาพยนตร์ภาคนี้ มีบุคคลที่มีชื่อเสียงที่รับบทคามีโอ ได้แก่ ไมค์ ไทสัน, บิล คลินตัน, พอล จีอามาตติ มีรายงานว่าเมล กิบสัน เลียม นีสันได้รับเชิญให้รับบทเจ้าของร้านสักแทตทูในกรุงเทพ แต่ถูกเปลี่ยนให้ Nick Cassavetes รับบทนี้แทน นอกจากนี้ยังมีนักแสดงไทยร่วมแสดงด้วย อาทิ นิรุตต์ ศิริจรรยา เพ็ญพักตร์ ศิริกุล เป็นต้น

## อ้างอิง

## แหล่งข้อมูลอื่น
*

หมวดหมู่:ภาพยนตร์ตลกอเมริกัน
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2554
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในประเทศไทย
หมวดหมู่:ภาพยนตร์ที่ถ่ายทำในกรุงเทพมหานคร

หมวดหมู่:ภาพยนตร์ที่ถ่ายทำในจังหวัดภูเก็ต
กิฟุ (เมือง)

**กิฟุ** () เป็นเมืองหลวงของจังหวัดกิฟุ ประเทศญี่ปุ่น ตั้งอยู่ทางทิศใต้ของจังหวัด ในอดีตมีบทบาทสำคัญในประวัติศาสตร์ญี่ปุ่นในยุคเซ็งโงกุ กล่าวคือบรรดานักรบและไดเมียวสำคัญเช่นโอดะ โนบูนางะ ใช้เมืองกิฟุที่มีทำเลที่ตั้งอยู่กึ่งกลางของประเทศ ใช้เป็นฐานในการรวบรวมและปกครองแผ่นดินญี่ปุ่น

## อ้างอิง

## แหล่งข้อมูลอื่น

* เว็บไซต์ทางการของเมืองกิฟุ
* ศาลาว่าการเมืองกิฟุ 
* Gifu Convention and Visitors Bureau Event Calendar 
* 
* 

หมวดหมู่:นครในจังหวัดกิฟุ
ผจญภัยแดนมหัศจรรย์ เอลโดราโด้

***ผจญภัยแดนมหัศจรรย์ เอลโดราโด้*** เป็นภาพยนตร์แอนิเมชั่นตลกของอเมริกา ปี ค.ศ. 2000 โดยดรีมเวิกส์ คุณสมบัติของเสียงเพลงซาวนด์แทรกซ์ โดยเอลตัน จอห์น และทิม ไรซ์ ทีมนักดนตรีจากเดอะ ไลออนคิง

## เนื้อเรื่องย่อ
ที่สเปนปี 1519 ทั้งสองนักต้มตุ๋น ชื่อ มิเกล (พากย์โดย Kenneth Branagh) และ ทูลิโอ (พากย์โดย Kevin Kline) ได้ชนะลูกเต๋าที่จะไปยังนครแห่งทองคำชื่อ เอลโดราโด้ พวกเขากล่าวหาว่าทั้งคู่ได้โกง ทั้งคู่ได้วิ่งหนีจากพวกทหารและไปหลบที่ถัง และถูกนำขึ้นไปบนเรือ ในตอนกลางคืนทั้งคู่จะหลบหนีแต่ได้พบกับลูกเรือที่อยู่บนเรือและถูกจับไปพิพากษาให้กับ เอร์นัน กอร์เตส (พากย์โดย Jim Cummings) เขาเป็นนักทำแผนที่ เขาจะเดินทางไปพิชิตโลกใหม่ และเขาสั่งให้จับทั้งคู่ไปขังที่เรือ ทั้งคู่หาทางหนีออกจากเรือแต่ไม่มีทางออกเลย มิเกลคิดได้ว่าแอปเปิลนี้จะล่อ อัลติโว ซึ่งเป็นม้าของกอร์เตส เพื่อที่จะเอากุญแจในการตอบแทน และได้ม้ามาร่วมทีมอีกตัว เมื่อทั้งคู่ออกมาจากเรือแล้วได้มาเจอเกาะแห่งหนึง มิเกลดูแผนที่เขามองหน้าตรงป่าและเขาเลยคิดว่าเป็น ดินแดนแห่งนครทองคำแห่งนี้แน่นอน ทั้งคู่ได้เดินทางผ่านป่าตลอดทุกพื้นที่ตามเครื่องหมายในแผนที่ และแล้วทั้งคู่ได้เจอศิลาใหญ่โตรูปคนขี่ม้า ทันใดนั้นหญิงสาววิ่งหนีจากน้ำตก เธอชื่อ เชล (พากย์โดย Rosie Perez) และได้เห็นทหารที่ติดตามเธอ เพราะเธอขโมยของจากวิหาร

พวกเขาเจอหัวหน้าทานนาบ็อค (พากย์โดย Edward James Olmos) และนักเวทย์ชั้นสูง เซกัลคาน (พากย์โดย Armand Assante) ในขณะที่ทานนาบ็อค ต้องรับอย่างอบอุ่น พวกเขาไปยังเมืองและเชื่อมั่นในพลังของพระเจ้าของพวกเขา

เซกัลคานได้คิดทำลายชาวเมืองโดยแผนของเขา โดยจะให้ผู้ช่วยได้ปรุงตำราต่าง ๆ ในขณะนั้นผู้ช่วยได้ปรุงส่วมผสมต่างๆอยู่ เซกัลคานได้เตะผู้ช่วยของเขาลงในบ่อปรุงยาส่วมผสมและปลุกรูปปั้นเสือจากัวร์ขนาดยักษ์มาโจมตีชาวเมือง พอสักพักเซกัลคานได้หยุดการควบคุมของการโจมรูปปั้นเสือจากัวร์ยักษ์ เป็นโอกาสที่ทั้งคู่ได้แผนทะเลาะกันและชกไปที่หน้าของเขาและทั้งคู่ช่วยกันมัดด้วยเถาวัลย์ และเขาเริ่มปลุกรูปปั้นเสือจากัวร์อีกครั้งและกระโดดสู่ผา และตกไปที่หลุมน้ำวน เซกัลคานได้โผล่ที่น้ำตกและไปเจอกับทหารสเปนที่เขาคิดว่าเป็นพระเจ้า และนำทางพวกเขาเอลโดราโด้ แล้ววันหนึ่งทั้งคู่ได้เริ่มออกจากนครทองคำด้วยทองคำเยอะมากมาย แต่แล้วพวกทหารในเอลโดราโด้แจ้งให้หัวหน้าทานาบ็อคทราบว่า เซลกัลคานยังไม่ตายพร้อมกับทหารสเปนและจะหาทางที่จะกำจัดเมืองเอลโดราโด้ให้พังย่อยยับ ทูลิโอได้แผนดีที่เขาจะทำลายเสาที่หน้าประตูทางออก และเสาก็พังลงมาทำให้เรือกระจายทำให้ทองคำทั้งหมดหายไป พวกเขาได้เห็นเซกัลคานและพวกทหารสเปนมาถึงที่นี่จนทั้ง 4 คนหลบซ่อนที่หลังก้อนหิน แต่เซกัลคานเสียใจที่หินได้ปิดทางเข้าไว้ทำให้ คอร์เตสเข้าใจผิดและจับตัวเขา และพวกเขาได้เริ่มการเดินทางครั้งใหม่

## ผู้พากย์เสียง
* Kevin Kline - ทูลิโอ
* Kenneth Branagh - มิเกล
* Rosie Perez - Chel
* Armand Assante - Tzekel-Kan
* Edward James Olmos - Chief Tannabok
* Jim Cummings - เอร์นัน กอร์เตส / Additional Voices
* Tobin Bell - Zaragoza
* Frank Welker - Altivo

## อ้างอิง

## ดูเพิ่ม
* เว็บไซต์อย่างเป็นทางการ
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์แอนิเมชัน
หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ที่มีฉากในประเทศเม็กซิโก
หมวดหมู่:ภาพยนตร์ที่มีฉากในประเทศสเปน
หมวดหมู่:ภาพยนตร์และโทรทัศน์มีม
ชาร์ล็อต กาสิรากี

**ชาร์ล็อต มารี ปอมลีน กาสิรากี** (; 3 สิงหาคม พ.ศ. 2529) เป็นพระธิดาในเจ้าหญิงการอลีน เจ้าหญิงแห่งฮันโนเฟอร์ กับสเตฟาโน กาสิรากี พระภัสดาคนที่สองชาวอิตาลีของเจ้าหญิงกาโรลีน ในปัจจุบันชาร์ล็อต กาสิรากี จัดอยู่ในลำดับที่เก้าของการสืบราชบัลลังก์โมนาโก ต่อจากน้องชายคือปีแยร์ กาสิรากี นอกจากนี้กาสิรากี ถูกจัดอันดับจากนิตยสารฟอร์บให้เป็นเยาวราชนิกุลที่ทรงได้รับความนิยมมากสุดในโลก อันดับที่ 5

## ประวัติ
ชาร์ล็อต กาสิรากี เกิดเมื่อวันที่ 3 สิงหาคม พ.ศ. 2529 ณ โรงพยาบาลกลางเจ้าหญิงเกรซ เขตมอนเตการ์โล ประเทศโมนาโก พระธิดาในเจ้าหญิงกาโรลีนแห่งโมนาโก กับสเตฟาโน กาสิรากี สุภาพบุรุษชาวอิตาลี โดยชื่อ *ชาร์ล็อต* มาจากพระนามของเจ้าหญิงชาร์ลอตต์ ดัชเชสแห่งวาเลนตินัว พระปัยยิกาฝ่ายพระชนนี

สเตฟาโน กาสิรากีผู้เป็นบิดาเสียชีวิตเมื่อวันที่ 3 ตุลาคม พ.ศ. 2533 จากอุบัติเหตุการแข่งขันเรือเร็ว หลังจากการเสียชีวิตของบิดาทั้งเจ้าหญิงกาโรลีนและครอบครัวได้อาศัยในหมู่บ้านมีดี เขตชนบทในจังหวัดแซ็ง-เรมี-เดอ-พรอว็องส์ ประเทศฝรั่งเศส เพื่อหลบหนีจากเหล่าสื่อมวลชน กาสิรากียังมีพี่ชายและน้องชายอีกสองคนคืออันเดรียและปีแยร์ กาสิรากี และมีน้องสาวร่วมมารดาคือเจ้าหญิงอเล็กซันดราแห่งฮาโนเวอร์

## สิทธิในการสืบราชบัลลังก์
หลังจากการเปลี่ยนแปลงกฎมนเทียรบาลตามพระราชประสงค์ของเจ้าชายแรนีเยที่ 3 องค์อธิปัตย์แห่งโมนาโกในปี พ.ศ. 2545 มีผลปรากฏว่าพระโอรสและโดยถูกต้องตามกฎหมายสามารถขึ้นครองราชย์ได้ ฉะนั้นชาร์ล็อต กาสิรากี พระธิดาที่ผ่านการสมรสอย่างถูกกฎหมายของเจ้าหญิงกาโรลีน จึงมีสิทธิในการครองราชย์ และอยู่ในลำดับที่ 5 ในการสืบราชบัลลังก์

## ลำดับตระกูล



## อ้างอิง

หมวดหมู่:ชาวโมนาโก
หมวดหมู่:ราชวงศ์กรีมัลดี
หมวดหมู่:บรรณาธิการนิตยสาร
หมวดหมู่:นักกีฬาขี่ม้าหญิงชาวโมนาโก
วิลซอน ปาลาซิโอส

**วิลซอน โรเบร์โต ปาลาซิโอส ซัวโซ** () เกิดเมื่อวันที่ 29 กรกฎาคม ค.ศ. 1984 เป็นนักฟุตบอลชาวฮอนดูรัส  เขาเกิดที่เมืองลาเซย์บา เขาเล่นให้กับสโมสรฟุตบอลบิกโตเรียและสโมสรฟุตบอลโอลิมเปียในฮอนดูรัส ก่อนที่จะย้ายมายังประเทศอังกฤษ โดยเขาเล่นให้กับสโมสรฟุตบอลเบอร์มิงแฮมซิตี และสโมสรฟุตบอลวีแกนแอทเลติก จากนั้นในปี ค.ศ. 2009 ได้ร่วมเล่นกับสโมสรฟุตบอลทอตนัมฮอตสเปอร์ โดยปกติแล้วเขาเล่นในตำแหน่งกองกลางรับตัวกลาง เช่นเดียวกับที่เล่นในสโมสรก่อนหน้าคือที่วีแกน ในบางครั้งเขาเล่นให้กับสเปอร์ในตำแหน่งกองกลางขวา

เขาร่วมเล่นให้กับฟุตบอลทีมชาติฮอนดูรัสตั้งแต่ปี ค.ศ. 2003 โดยช่วยให้เข้าสู่รอบสุดท้ายของฟุตบอลโลก 2010 ถือเป็นครั้งที่ 2 ของประวัติทีมชาติฮอนดูรัส

## อ้างอิง

หมวดหมู่:นักฟุตบอลชาวฮอนดูรัส

หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในฟุตบอลโลก 2014
จังหวัดอาตลันติดา

right|thumb|สถานที่ตั้งของจังหวัดอาตลันติดา
**อาตลันติดา** () เป็นจังหวัดที่ตั้งอยู่บนชายฝั่งทะเลแคริบเบียนของประเทศฮอนดูรัสในภูมิภาคอเมริกากลาง มีเมืองหลักเป็นเมืองท่าที่ชื่อ ลาเซย์บา

ในทศวรรษหลัง ๆ การท่องเที่ยวได้กลายเป็นธุรกิจหลักของจังหวัด ในเขตชายฝั่ง ในปี ค.ศ. 2005 มีประชากรราว 372,532 คน มีพื้นที่ของจังหวัดที่ 4,251 ตร.กม.

## การแบ่งเขตการปกครอง
# ลาเซย์บา
# เอลปอร์เบนีร์
# เอสปาร์ตา
# ฮูเตียปา
# อาริโซนา
# ลามาซิกา
# ซานฟรันซิสโก
# เตลา

หมวดหมู่:จังหวัดของประเทศฮอนดูรัส
พีรยศ ราฮิมมูลา

ผู้ช่วยศาสตราจารย์ **พีรยศ ราฮิมมูลา** (เกิด 20 กันยายน พ.ศ. 2496) เป็นนักวิชาการและนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ อดีตกรรมการบริหารพรรคประชาธิปัตย์ เป็นนักวิชาการด้านการแก้ไขปัญหาความขัดแย้งในจังหวัดชายแดนภาคใต้

## ประวัติ
พีรยศ เกิดเมื่อวันที่ 20 กันยายน พ.ศ. 2496 ที่ตำบลมะรือโบออก อำเภอเจาะไอร้อง จังหวัดนราธิวาส สำเร็จการศึกษาระดับชั้นมัธยมศึกษาจากโรงเรียนวัดสุทธิวราราม รัฐศาสตรบัณฑิต สาขาการเมืองการปกครอง จากมหาวิทยาลัยธรรมศาสตร์ รัฐศาสตรมหาบัณฑิต สาขาการเมืองการปกครอง มหาวิทยาลัยเดลี ประเทศอินเดีย และระดับปริญญาเอก เอเซียตะวันออกเฉียงใต้ศึกษา สาขาการเมืองการปกครอง มหาวิทยาลัยเคนต์ ประเทศอังกฤษ

## การทำงาน
### อาจารย์
พีรยศ ราฮิมมูลา อดีตอาจารย์ประจำมหาวิทยาลัยสงขลานครินทร์ วิทยาเขตปัตตานี มีบทบาทในการวิพากวิจารณ์การแก้ไขปัญหาความขัดแย้งในจังหวัดชายแดนภาคใต้

### งานการเมือง
พีรยศ ราฮิมมูลา เคยร่วมตั้งพรรคการเมืองในปี พ.ศ. 2517 ชื่อ "พรรคแนวสันติ" ซึ่งมีนายบรรจง ศรีจรูญ เป็นหัวหน้าพรรค นายอภินันท์ บูรณะพงศ์ เป็นเลขาธิการพรรค โดยเขาได้รับตำแหน่งเป็นกรรมการบริหารพรรค

ในการเลือกตั้ง พ.ศ. 2550 ได้ลงสมัครรับเลือกตั้งในระบบสัดส่วน กลุ่มที่ 8 สังกัดพรรคประชาธิปัตย์ และเข้าสู่วงการการเมืองในสภาผู้แทนราษฎรชุดดังกล่าว รวมทั้งยังได้รับแต่งตั้งให้ทำหน้าที่โฆษกคณะกรรมาธิการการต่างประเทศ สภาผู้แทนราษฎร เป็นคณะกรรมาธิการอาเซียน สภาผู้แทนราษฎร และเป็นที่ปรึกษาศูนย์อำนวยการบริหารจังหวัดชายแดนภาคใต้

ต่อมาในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์

### สมาชิกสภาผู้แทนราษฎร
พีรยศ ราฮิมมูลา ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์

## เครื่องราชอิสริยาภรณ์

## อ้างอิง

## แหล่งข้อมูล
* พรรคประชาธิปัตย์ 

หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะรัฐศาสตร์
หมวดหมู่:ผู้ช่วยศาสตราจารย์
หมวดหมู่:นักวิชาการจากจังหวัดนราธิวาส
หมวดหมู่:นักการเมืองจากจังหวัดนราธิวาส
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:ผู้ก่อตั้งพรรคการเมืองในประเทศไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐศาสตร์ มหาวิทยาลัยสงขลานครินทร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ศิษย์เก่าจากมหาวิทยาลัยเดลี
หมวดหมู่:ศิษย์เก่าจากมหาวิทยาลัยเคนต์